section_heading: Opći podatci o časopisu
paragraph_text: Savjet Rudarsko-geološko-naftnog fakulteta Sveučilišta u Zagrebu na svojoj 2. sjednici održanoj 29. siječnja 1988. godine izglasao je odluku o izdavanju stalne godišnje znanstvene periodike "Rudarsko-geološko-naftni zbornik". Prvi broj Zbornika izašao je povodom značajnih jubileja u 1989. godini: (a) 70 godina od osnivanja "Stolice i zavoda za mineralogiju i geologiju" na Tehničkoj visokoj školi u Zagrebu, (b) 50 godina od osnivanja "Odsjeka za rudarstvo i metalurgiju" na Tehničkom fakultetu Sveučilišta u Zagrebu, (c) 40 godina od osnivanja studija Naftnog rudarstva na Rudarskom odsjeku Tehničkog fakulteta Sveučilišta u Zagrebu, te (d) 20 godina od osnivanja "Više rudarske geoistraživačke škole" u Varaždinu, koja je kao "Viša geotehnička škola" tada bila u sastavu Rudarsko-geološko-naftnog fakulteta Sveučilišta u Zagrebu.